โปรแกรมเมอร์ ตามรอยพ่อ เลี้ยงเป็ดไก่ไข่ กำไรวันละพัน
เกิดและเติบโตมาในครอบครัวทำไร่อ้อย ทำนา เข้ามาเรียนกรุงเทพฯ จบมหาวิทยาลัย ทำงานเป็นหัวหน้าฝ่ายไอที บริษัทประกันภัยรถยนต์ ได้เงินเดือน 60,000 บาท แต่วันหนึ่งเห็นในหลวง รัชกาลที่ 9 ทรงงานในเรื่องเศรษฐกิจพอเพียง ไร่นาสวนผสม ท่านเป็นถึงพระมหากษัตริย์ ทำไมต้องมาเหนื่อยแบบนี้ แสดงว่าสิ่งที่ท่านทรงทำต้องมีอะไรดี ทำให้เกิดแรงบันดาลใจ นำมาประยุกต์ทำในพื้นที่ว่าง 2 ไร่ กลางไร่อ้อยของตัวเองที่ชัยภูมิ,จักรรินทร์ ต้นตระกูลโฆษณา คนหนุ่มวัย 35 ปี เล่าว่า หลังได้รับแรงบันดาลใจจากพ่อหลวง ปี 2555 เริ่มปลูกมะนาวในวงบ่อ 200 ต้น พร้อมกับไปซื้อไก่ไข่พันธุ์โรดไอแลนด์ 200 ตัว เลี้ยงปล่อยตามธรรมชาติ ไก่เจริญเติบโตดี ออกไข่ทุกวัน เฉลี่ยวันละ 70-80 ฟอง ทำให้มีรายได้ทุกวัน,ปลายปี 2558 ด้วยความ สงสาร ซื้อเป็ดปลดระวางมาอีก 40 ตัว ปล่อยธรรมชาติ ด้วยสภาพพื้นที่กลางไร่อ้อยค่อนข้างเงียบ เป็ดชอบ จากเป็ดปลดระวางกลายเป็นกลับมาออกไข่ พอเอาไปขาย ได้ราคาดีกว่าไข่ไก่ เลยใช้เงินโบนัสประจำปีซื้อเป็ดสาวพันธุ์กากีแคมเบลมาอีก 500 ตัว ผลคือมีไข่เป็ดเก็บขายทุกวัน วันละไม่น้อยกว่า 350 ฟอง พร้อมกันนี้ใช้พื้นที่ว่างปลูกข้าวโพด ข้าว กล้วย มะละกอ พืชผักต่างๆ ขุดบ่อครึ่งไร่เก็บกักน้ำและเลี้ยงปลาตามหลักการไร่นาสวนผสมของพ่อ,แต่เลี้ยงไปเลี้ยงมา การเลี้ยงเป็ดต้นทุนค่าอาหารสูงมาก เป็ด 500 ตัว ใช้อาหารสำเร็จรูปวันละ 2 กระสอบครึ่ง ตกวันละ 1,000 บาทเป็นอย่างน้อย เลยทดลองทำอาหารเป็ดขึ้นมาเอง ใช้วัตถุดิบที่ปลูกในไร่ ทั้งรำข้าว ปลายข้าว ข้าวโพด ข้าวเปลือกมาผสมกับอาหารสำเร็จรูป พบว่าเป็ดกินอาหารดี ให้ไข่เบอร์ใหญ่ได้ราคาดี และยังพบว่าวิธีนี้สามารถลดต้นทุนค่าอาหารได้ เหลือแค่วันละ 300 บาทเท่านั้น,แม้ตอนนี้จะยังทำงานประจำอยู่ ไปดูแล สวนได้แค่วันหยุดเสาร์ อาทิตย์ และวันหยุดยาว แต่อีกไม่นานผมจะลาออกจากงานมาทำเกษตรอย่างจริงจัง ส่วนวันปกติก็มีแม่ น้องชาย และน้องสะใภ้ เป็นกำลังหลักช่วยดูแล คอยเก็บไข่ ดูแลสัตว์และต้นไม้,ปัจจุบัน จักรรินทร์ มีรายได้ทุกวันจากไข่เป็ดวันละ 1,000-1,200 บาท ไข่ไก่ 400-500 บาท ผักสวนครัว เป็นรายได้รายอาทิตย์ หมู 30 ตัว วัว 10 ตัว ขุนพร้อมขาย กล้วย มะละกอ มะนาว ข้าวโพด ข้าว ปลานิล 10,000 ตัว เป็นรายได้ตามฤดูกาลส่วนด้านการตลาด นำผลผลิตไปขายเองกับพ่อค้าในตลาดใกล้บ้าน เฉลี่ยแล้วรายได้ไม่น่าจะหนีจากเงินเดือนที่เคยได้รับ แต่มีความสุข มากกว่า,นับเป็นอีกหนึ่งความอิ่มเอมใจแบบพอเพียง แม้ไม่มีน้ำ ไฟ ถนนต้องทำเอง แต่ได้ทำให้คนหนุ่มสาวเกิดความภาคภูมิใจแรงบันดาลใจจากพ่อหลวง ทำได้จริงได้ผลจริง.,กรวัฒน์ วีนิล
เกิดและเติบโตมาในครอบครัวทำไร่อ้อย ทำนา เข้ามาเรียนกรุงเทพฯ จบมหาวิทยาลัย ทำงานเป็นหัวหน้าฝ่ายไอที บริษัทประกันภัยรถยนต์ ได้เงินเดือน 60,000 บาท แต่วันหนึ่งเห็นในหลวง รัชกาลที่ 9 ทรงงานในเรื่องเศรษฐกิจพอเพียง ไร่นาสวนผสม
เลี้ยงเป็ดไก่ไข่,ไร่นาสวนผสม,ชัยภูมิ,จักรรินทร์ ต้นตระกูลโฆษณา,กรวัฒน์ วีนิล